7.4.2005	Dno 18/35/2005

OIKEUSREKISTERIKESKUS
Linnankatu 3 b, PL 157
13101 HÄMEENLINNA
Puh. 010 36 64600, Fax 010 36 65703
Oikeusministeriö Lainvalmisteluosasto
PL 25
00023 VALTIONEUVOSTO

Viite: Lausuntopyyntö ehdotuksesta
eräiksi kiinteistöjen omistajatietojen ajantasaisuutta parantaviksi säännöksiksi OM/4/41 /2004, OM016:00/2004

Pyydettynä lausuntonaan Oikeusrekisterikeskus esittää kunnioittaen seuraavaa:

Ehdotuksessa esitetään muutettavaksi muun muassa kaupanvahvistaja-asetuksen (958/1996) 2 §:n 3 momenttia siten, että kaupanvahvistajarekisterin tietosisältöön lisättäisiin muut yhteydenpitoa varten tarvittavat tiedot, jotka oikeushallinnon tietotekniikkakeskuksesta saadun tiedon mukaan olisivat puhelinnumero, matkapuhelinnumero ja sähköpostiosoite.

Kaupanvahvistajarekisteri ei ole henkilörekisteri vaan sellainen luettelo ammatin- tai elinkeinonharjoittajista taikka julkisessa tehtävässä toimivista, joka henkilötietolain esitöiden (HE 96/1998) mukaan on rajattu henkilörekisterin käsitteen ulkopuolelle.

Kaupanvahvistajarekisterin rekisterinpitäjänä Oikeusrekisterikeskus esittää, että kaupanvahvistajarekisterin tietosisältöön lisätään henkilötunnus, jotta osoitetietojen ajantasaisuudesta ja käräjäoikeuden määräämien yli 65-vuotiaiden kaupanvahvistajien poistamisesta rekisteristä voidaan asianmukaisesti huolehtia VKR:n tietojen avulla. Kun kaupanvahvistajarekisterin teknistä alustaa lähitulevaisuudessa ollaan uudistamassa, on mandollista huolehtia siitä, että henkilötunnus luovutetaan ainoastaan niille tahoille, joilla henkilötunnus on jo käytettävissään tai joille se muutoin voidaan laillisesti luovuttaa.
Henkilötunnuksen lisäämistä rekisteriin ovat esittäneet myös rekisterin keskeiset käyttäjätahot kuten Maanmittauslaitos.

Myös muut kaupanvahvistajarekisteriin merkittävät yhteydenpitoa varten tarvittavat tiedot on selvyyden vuoksi syytä luetella asetuksen 2 §:n 3 momentissa. Lisäksi Oikeusrekisterikeskus esittää harkittavaksi, onko yhteydenpitoa varten syytä rekisteröidä niinkin muuttuvaa tietoa kuin matkapuhelimen numero.

Asetuksen 2 §:n 3 momentissa virastot ja käräjäoikeudet on velvoitettu viipymättä ilmoittamaan luetteloon tehdyistä muutoksista

pWrapPolygonVertices8;7;(0,0);(0,21610);(5018,21610);(5018,17353);(21600,17353);(21600,0);(0,0);fBehindDocument0
Johtaja

Ritva-Liisa Raatikainen

rekisterinpitäjälle. Kokemus on osoittanut, että nämä ilmoitukset jäävät usein tekemättä. Jotta kaupanvahvistajarekisterin tietosisältöä olisi mandollista pitää ajantasalla, momenttia pitäisi tarkentaa siten, että myös kaupanvahvistajilla olisi velvollisuus ilmoittaa viipymättä rekisterinpitäjälle puhelinnumeronsa, matkapuhelinnumeronsa tai sähköpostiosoitteensa muuttumisesta. Oikeusrekisterikeskuksen resurssitilanne on sen kaltainen, että virastolla ei ole minkäänlaisia mandollisuuksia esimerkiksi määräajoin Iähetettävillä tiedusteluilla varmistaa, että virastot ja käräjäoikeudet tai kaupanvahvistajat ilmoittavat tehdyistä muutoksista Oikeusrekisterikeskukselle, minkä vuoksi rekisterin tietosisältö on pelkästään sen varassa, että virastot, käräjäoikeudet ja kaupanvahvistajat täyttävät ilmoitusvelvollisuutensa. On kyseenalaista, onko nykyisessä työtilanteessa syytä sitoa Oikeusrekisterikeskuksen henkilöresursseja ylläpitämään kaupanvahvistajien puhelinnumerotietoja. Kyseiset tiedot voi tietoja tarvitseva helposti selvittää muutoinkin.

Lainhuuto- ja kiinnitysrekisteristä annetun lain 21 §:n 2 momenttiin esitetyn muutoksen osalta Oikeusrekisterikeskus toteaa, että konkurssi- ja yrityssaneerausrekisterin hyväksikäyttö lainhuuto- ja kiinnitysrekisteriä ylläpidettäessä on sattumanvaraista niin kauan kuin Y-tunnukset saadaan kattavasti lainhuuto- ja kiinnitysrekisteriin.